नेहरू नगर गुरुद्वारे में चल रहे शबद कीर्तन में जुटे भक्त
दुर्ग| कीर्तन समागम का आयोजन गुरुद्वारा नानक सर नेहरु नगर में 23 से 25 दिसंबर तक किया जा रहा है। जिसमें प्रतिदिन शाम 7 बजे से रात 11:30 बजे तक अमृतसर से आए हजुरी रागी जत्था भाई साहब सरबजीत सिंह रंगीला और कथा वाचक भाई गुरुदेव सिंह द्वारा शब्द कीर्तन से साद-संगत कर निहाल किया जा रहा है। इस दौरान उन्होंने जब देह शिवा बर मोहे ईहे, शुभ कर्मन ते कभुं न टरूं न डरौं अरि सौं जब जाय लड़ौं, निश्चय कर अपनी जीत करौं, अरु सिख हों आपने ही मन कौ इह लालच हउ गुन तउ उचरों, जब आव की अउध निदान बनै अति ही रन मै तब जूझ मरों पंक्तियों के माध्यम से चार साहेबजादों एंव माता गुजरी जी की शहीदी का एक-एक पल बताया तो सुनकर लोगों की आंखे नम हो गई। भाई साहेव भाई गुरुदेव सिंह हजुरी रागी जत्था दरबार साहेब अमृतसर ने फरीदा बुरे का भी भला कर शब्द का गायन किया।
hin_Deva hin_Deva